Kadsurafamilien

Kadsurafamilien (Schisandraceae) er en plantefamilie i ordenen Austrobaileyales. Tradisjonelt har dette vært en liten familie bestående av to slekter med forvedete klatreplanter, men etter den nylige inkluderingen av stjerneanisfamilien inneholder familien også små trær. Artene i familien finnes i hovedsak i Sørøst-Asia, men med en håndfull arter i sørøstre USA, Mexico og noen øyer i Karibia. Den opprinnelige familien har liten økonomisk betydning, noen medisinske planter og noen prydplanter, men med utvidelsen av familien er den viktige krydderplanten stjerneanis hjemmehørende i denne familien.


== Utseende ==
Den utvida familien består av busker og små trær (stjerneanisslekta) og klatreplanter (Schisandraceae i streng forstand). Bladformen er også litt ulike hos de to gruppene; førstnevnte har helranda blader, mens de opprinnelige medlemmenes blader er litt tagget. Imidlertid har alle artene hele, usammensatte blader . Blomstene oppbygning er også ganske lik hos hele den utvida gruppa: radiærsymmetriske uten klart skille mellom begerblad og kronblad, varierende antall blomsterblader, pollenbærere og fruktblader – 4-5 til 60-80, fruktknutene er oversittende og apokarpe. Når det gjelder kjønnsforhold er det imidlertid ulikheter; stjerneansisslekta har tokjønna blomster, mens de andre to slektene har enkjønna blomster og plantene er enten særbu eller sambu. Fruktene er også ulike, belgkapsler hos stjerneanisslekta og bær hos resten.


== Utbredelse ==
De fleste artene finnes i Sørøst-Asia, fra nordøstre India og Sri Lanka via Indokina til Kina og sørøstre Sibir. Sørover strekker utbredelsen seg til vestlige Malaysia. Det er bare to av slektene som finnes i Amerika. En art av Schisandra (S. glabra) finnes i sørøstre USA og nordøstre Mexico. Stjerneanisslekta har 5-6 arter i sørøstre deler av Nord-Amerika, i Mexico og på øyene Cuba og Hispaniola, mens hoveddelen av artene finnes i østlige og sørøstlige Asia, inkludert deler av Malaysia og Indonesia. 


== Systematikk ==
Schisandraceae ble av tidligere systematikere oppfattet som en familie nært beslekta med stjerneansisfamilien og gjerne plassert i en egen orden, Illiciales. Denne ordenen ble oppfattet som en av de mest "primitive" blomsterplantene, men med ulike plasseringer i hierarkiene:

Moderne oppfatning av familien og slektene er at gruppa består av tre slekter, Schisandra (23 arter), Kadsura (16 arter) og Illicium (ca 40 arter) . Tidligere har det vært regnet tre slekter til i familien, Maximowiczia, Schizandra og Stellandria, men disse artene regnes nå som synonymer for ulike arter i slekta Schisandra.


== Økonomisk betydning ==
Flere av artene i slekten Schisandra brukes i urtemedisin og flere arter i de andre slektene er også utgangspunkt for urtemedisiner . Men viktigst økonomisk betydning har krydderet stjerneanis.


== Norsk navn ==
Familien Schisandraceae har ikke hatt noe norsk navn siden ingen arter i den opprinnelige familien har hatt noen økonomisk betydning eller bruk i Norge. Med inkludering av stjerneanisslekta kunne man bruke denne som utgangspunkt for norsk navn, men siden navnet stjerneanisfamilien allerede har vært i bruk for Illiciaceae vil dette kunne være forvirrende.
Navnet som er bruk her, kadsurafamilien, er basert på det latinske navnet på en av slektene, Kadsura. Det er imidlertid viktig å ikke blande dette navnet med katsurafamilien som er det norsk navnet på en helt ubeslekta familie, Cercidiphyllaceae. Denne familien inneholder en art, katsuratreet eller hjertetreet (Cecidiphyllum japonicum) som har vært dyrket som prydtre i Norge i lang tid.


== Slekter og arter ==
(Lista må oppdateres mot nyere revisjoner !!)
Slektene og et utvalg av artene er:

Kadsura – 31 arter (SØ-Asia)
Kadsura acsmithii
Kadsura acuminata
Kadsura ananosma
Kadsura angustifolia
Kadsura apoensis
Kadsura billitonensis
Kadsura blancoi
Kadsura borneensis
Kadsura calophylla
Kadsura cavaleriei
Kadsura celebica
Kadsura championii
Kadsura clemensiae
Kadsura coccinea = syn. Kadsura chinensis
Kadsura coccinea var. sichuanensis
Kadsura discigera
Kadsura grandiflora
Kadsura guangxiensis
Kadsura hainanensis
Kadsura heteroclita
Kadsura induta
Kadsura interior
Kadsura japonica = syn. Kadsura matsudai
Kadsura lanceolata
Kadsura longepedunculata
Kadsura longipedunculata
Kadsura macgregorii
Kadsura marmorata
Kadsura oblongifolia
Kadsura omeiensis
Kadsura parvifolia
Kadsura paucidenticulata
Kadsura peltigera
Kadsura philippinensis
Kadsura polysperma
Kadsura propinqua
Kadsura pubescens
Kadsura renchangiana
Kadsura roxburghiana
Kadsura scandens = syn. Kadsura cauliflora
Kadsura sorsogonensis
Kadsura sulphurea
Kadsura ultima
Kadsura verrucosa
Kadsura wattii
Kadsura wightiana
Maximowiczia – 8 arter
Maximowiczia amurensis
Maximowiczia chinensis
Maximowiczia insularis
Maximowiczia japonica
Maximowiczia lindheimeri
Maximowiczia nigra
Maximowiczia sonorae
Maximowiczia sonorae var. brevicaulis
Maximowiczia sonorae var. peninsularis
Maximowiczia tripartita
Maximowiczia tripartita var. tenella
Schisandra – 19 arter (Kina)
Schisandra arisanensis
Schisandra axillaris
Schisandra bicolor
Schisandra chinensis
Schisandra discolor
Schisandra elongata
Schisandra flaccidiramosa
Schisandra glaucescens
Schisandra glabra
Schisandra gracilis
Schisandra grandiflora
Schisandra grandiflora × rubriflora
Schisandra henryi
Schisandra incarnata
Schisandra japonica
Schisandra lancifolia
Schisandra longipes
Schisandra marmorata
Schisandra micrantha
Schisandra naga
Schisandra neglecta
Schisandra nigra
Schisandra perulata
Schisandra plena
Schisandra propinqua
Schisandra pubescens
Schisandra pubinervis
Schisandra repanda
Schisandra rubriflora
Schisandra sphaerandra
Schisandra sphenanthera
Schisandra tomentella
Schisandra tuberculata
Schisandra verrucosa
Schisandra vestita
Schisandra viridis
Schisandra wilsoniana
Schizandra
Stellandria – 1 art
Stellandria glabra 


== Referanser ==


== Eksterne lenker ==
(en) Kadsurafamilien i Encyclopedia of Life 
(en) Kadsurafamilien i Global Biodiversity Information Facility 
(no) Kadsurafamilien hos Artsdatabanken 
(en) Kadsurafamilien hos Fossilworks 
(en) Kadsurafamilien hos ITIS 
(en) Kadsurafamilien hos NCBI 
(en) Kadsurafamilien hos The International Plant Names Index 
(en) Kadsurafamilien hos Tropicos 
(en) Kategori:Schisandraceae – bilder, video eller lyd på Wikimedia Commons 
Schisandraceae – detaljert informasjon på Wikispecies 
Schisandraceae – fra The Plant List